***China Clipper*** var det første av tre Martin M-130 fire-motors flybåter bygget for Pan American Airways som ble brukt til å åpne den første kommersielle flyrute over Stillehavet fra San Francisco til Manila i november 1935. Byggeprisen var 417 000 dollar. Det (og de to andre) ble bygget av Glenn L. Martin Company i Baltimore, Maryland, og ble levert til Pan Am den 9. oktober 1935.

Førstedagsbrev med *China Clipper*. Første kommersielle flyvning fra Alameda, til Manila, 22. november 1935.
Flyet startet 22. november 1935 fra Alameda, California i et forsøk på å levere den første luftpost og frakt over Stillehavet. Selv om det under åpningsturen skulle flys over San Francisco – Oakland Bay Bridge (da under bygging), forstod piloten at ha ikke ville gå klar av stillaser og måtte, med knapp margin, fly under i stedet. Den 29. november nådde flyet sin destinasjon, Manila, etter å ha fløyet via Honolulu, Midwayøyene, Wake Island og Guam, og leverte over 110 000 brev. Blant besetningen på denne turen var det en som verden senere ble opptatt av, navigatøren Fred Noonan da han, sammen med Amelia Earhart forsvant under et forsøk på å fly jorden rundt.

Andre verdenskrig
-----------------

*China Clipper* ble malt i en olivengrønn farge med et stort amerikansk flagg under cockpit, og omtalt som «Sweet Sixteen» blant Pan Americans personell. «Sixteen» på grunn av registreringen: NC14716.

Tap og havarier
---------------

*China Clipper* forble i Pan Ams tjeneste frem til januar 1945, da den ble ødelagt under et havari i Port of Spain i Trinidad og Tobago. Flight 161 hadde startet fra Miami med Léopoldville i Belgisk Congo som mål, men med stopp for etterfylling av bensin i Puerto Rico. Etter å ha foretatt et mislykket forsøk på å lande kom hun under det andre forsøket for lavt og traff vannflaten med for høy hastighet to km før det planlagte landingsområdet. Møtet med vannflaten slo hull på skroget, vann strømmet inn og flyet gikk til bunns. 23 passasjerer og besetning omkom og syv overlevde, blant dem flyets kaptein og styrmann.

Minner
------

**China Clipper Air Mail stamps** (venstre til høyre): **Rød:** «Ft. Santiago» (1935, 10 centavos, Filippinene); **Blå:** «China Clipper» (1935, 25 cents, USA); **Orange:** «Blood Compact» (1935, 30 centavos, Filippinene). Begge de filippinske frimerkene er overtrykket i gull med «P.I. – U.S. INITIAL FLIGHT December – 1935» og en silhuett av en Martin M-130.
Både de forente staters og det filippinske postvesen utga luftostfrimerker til den første tur i hver retning med *China Clipper* mellom San Francisco og Manila (22. november – 6. desember 1935).

Referanser
----------

1. ↑  *Video: California, 1959/04/30 (1959)*. Universal Newsreel. 1959. Besøkt 21. februar 2012.
2. ↑  Volny, Peter *China Clipper 75th Anniversary Commemorative Flight* Arkivert 7. juli 2011 hos Wayback Machine. The Airport Journal, April, 2008
3. ↑  "China Clipper's Inaugural Flight from San Francisco to Manila" *San Francisco Examiner*, November 26, 1935 Arkivert 24. april 2014 hos Wayback Machine.
4. ↑  Howard Waldorf (mars 1944). «China Clipper». *Flying Magazine*: 25.
5. ↑  Gandt, Robert L.: *China Clipper, the Age of the Flying Boats*, page 96.
6. ↑  Taylor, Barry: *Pan American's Ocean Clippers*, page 112.
7. ↑  Aviation Safety Network Accident description entry for Pan American Airways "China Clipper" NC14716 January 8, 1945 Aviation Safety Foundation

|  |  |
| --- | --- |
| Oppslagsverk/autoritetsdata | Store norske leksikon **·** LCCN
 |